Investicija v sončno elektrarno se najbolj izplača, če za elektriko mesečno plačujete 100 evrov ali več. Večja, kot je vaša poraba električne energije, prej se vam bo povrnila investicija v sončno elektrarno za samooskrbo. Če je vaša letna poraba električne energije okrog 13.000 kWh, se vam splača postaviti sončno elektrarno moči 12 kW in investicija se vam bo povrnila v približno 6 letih. Če pa je vaša letna poraba okrog 6.000 kW, se vam splača postaviti elektrarno moči 5,5 kW in investicija sem vam bo povrnila v približno 9 letih. Če za gradnjo sončne elektrarna vzamete kredit, bo v večini primerov vaš mesečni obrok nižji, kot je bil vaš mesečni strošek za električno energijo, tako da boste prihranili že prvi mesec. Po 10 letih, ko boste odplačali kredit, pa boste imeli naslednjih 15 do 20 let elektriko brezplačno. Za postavitev sončne elektrarne za samooskrbo so trenutno na voljo tudi nepovratna sredstva pri Eko skladu v višini 180 EUR na kW inštalirane moči, kar predstavlja 15 do 20 % stroškov investicije.